**ГОДИШЕН ОТЧЕТ**

**ЗА ДЕЙНОСТТА НА НЧ“ СВЕТЛИНА 1927“**

**с. ЖЪЛТЕШ, ОБЩИНА ГАБРОВО ЗА 2023г.**

**I.** Брой регистрирани читалищни членове - 53

**II.** Дейности:

1. **Библиотечно и информационно обслужване:**

а/ брой регистрирани читатели: - 49

потребители - 10

б/ библиотечен фонд - 7076 тома

в/ нови книги - 94 тома

г/ брой абонирани периодични издания: - 6

д/ брой на посещенията: - 10 11

През 2023г. библиотеката към читалището , разработи проект по програма „Българските библиотеки – съвременни центрове за четене и информираност“ за обновяване на фонда на библиотеката . Бяхме одобрени но поради забавяне на парите, проекта ще се изпълни в началото на новата 2024г. и тогава ще бъде отчетен.

Закупихме нова литература на стойност 997.50 лв.

Бяха абонирани 6 периодични издания от различни области.

Продължаваме да работим по предоставяне на интернет услуги, информация за свободни работни места в общината. С предоставената ни от ПРООН „Глобални библиотеки – България“ компютърни конфигурации, проведохме курс за начална компютърна подготовка с хора от третата възраст.

И тази година за учениците от нашето кметство предоставяме абонамент за платформата „Уча се“ вече за поредна година.

Библиотеката се включи за поредна година в седмицата на детската книга. Четохме български народни приказки „ Аз и баба четем заедно“.

Включихме се и в маратона на четенето. Прочетохме Част от „Записки по българските въстания“, с това поставихме началото на инициативата за гледане на филма към книгата.

1. **Работа по проекти:** Тази година читалището работихме по 3 проекта.

* „Българските библиотеки – съвременни центрове за четене и информираност“
* Национален фонд култура - ПРОГРАМА ЗА ВЪЗСТАНОВЯВАНЕ И РАЗВИТИЕ НА ОРГАНИЗАЦИИ В ОБЛАСТТА НА ЛЮБИТЕЛСКОТО ТВОРЧЕСТВО – втория етап от проекта и приключването му.
* „Песни в полите на Балкана- от минало към бъдеще“ по програма Култура към Община Габрово.

1. **Изготвяне на информационни табла, изложбени кътове и презентации за различни годишнини.**

* Изложба от произведения на П. Яворов , по повод 145г. от рождението му.
* Изложбен кът от творби на Х. Кр. Андерсен
* В седмицата на детската книга подреден кът от произведения за деца.
* Презентация за денят на Ботев.
* Презентация за 186г от рождението на Васил Левски.
* Информационно табло за Съединението на България.
* Презентация и инф. табло за Независимостта на България.

1. **Любителско художествено творчество:**

а/ Действащи колективи към читалището:

* ГАФ“ Кольо Венков“
* ТФ „ Жълтиците“ - до месец юли
* ДГ „ Лаленце“
* Група за възстановяване на обичаи /възрастни/

участия на групите:

**ГАФ“ Кольо Венков“**

* Участие в дом за стари хора „Орлово гнездо“ гр. Плачковци
* Национален фолклорен фестивал“ Семе Българско“ гр. Севлиево
* Участие н ХХХ НФ „ Янко Петров“ гр. Гълъбово
* НФ „ Златната гъдулка“ гр. Русе
* Национален фестивал „ Боженци“ – с. Боженци
* НФК „ От извора на севера“ Пордим
* НФ „Песни в полите на Балкана“
* Празник на кв. Божковци, гр. Трявна
* Празник на читалището в с. Драгановци
* НФФ „ Свири ми се, пее ми се, оро ми се играе“ с. Баня, общ. Разлог
* МФ „Празник на кратуната“ с. Гостилица
* Празник 96г. читалище Светлина с. Жълтеш

**ТФ“ Жълтиците“**

* Участие в дом за стари хора „Орлово гнездо“ гр. Плачковци
* Участие в гр. Трявна Фестивал за фолклорни танцови групи „Дух жив, корен здрав“
* Празник на кв. Русевци.
* НФ „Песни в полите на Балкана“

**ДГ“ Лаленце“**

* Участие в дом за стари хора „Орлово гнездо“ гр. Плачковци
* Лазаруване
* Възстановка на обичая „ Кумичене“ в с. Жълтеш
* Участие в НФФ „ Песни в полите на Балкана“ с. Жълтеш
* Коледуване/ Заедно с мъжката група/

**Група за възстановяване на обичаи /възрастни/**

* Участие в дом за стари хора „Орлово гнездо“ гр. Плачковци заедно с децата представяне на обичая „Лазаруване“
* Възстановка на обичая „ Кумичене“ в с. Жълтеш отново заедно с детската група
* Коледуване в селото / мъжете, заедно с младежите/

**б/ Кръжоци и клубове:**

**Кръжок „На седянка“**

* В кръжока по възрастните жени започнаха да учат децата, как се плете с обръч. На майтап си казваха, че плетем „ На петела гащи“
* Всяка първа и трета седмица от месеца се събирахме и с много закачки и смях плетейки се забавлявахме.

**Кръжок „Сръчни ръце“**

* И тази година с нашите сръчни деца изработихме сувенири и картички за Бабинден и Осми март.
* Лятото темата на нашето творчество беше сувенири от мидички и рапани.

**Кръжок по готварство**

* В кръжока по готварство се активираме предимно лятото, готвим и се забавляваме през ваканцията. Участваме и в мероприятия/ изложби и събори / с наши автентични гозби.
* Изложба от манджи на тема риба „ Най – вкусен шаран“

**Клуб „Млад историк“**

Тази година поставихме началото на нов клуб „млад историк“ . Темата ни беше старите столици на България. Проучихме всичко ,което намерихме в книгите и интернет пространството.

Като завършек на тази тема беше екскурзията до столиците – Плиска ,Преслав и В. Търново.

1. **Местни мероприятия:**

* Атанасов ден
* Бабин ден
* Трифон Зарезан
* Баба Марта и ден на самодееца
* Отбелязване на 3 ти март
* Празнуване на осми март
* Лазаруване в селото
* Обичая „Кумичене“
* Червене на яйца – Велики четвъртък – Тази година по различното беше, че червихме яйца по традиционен начин с естествени багрила.
* Великден – борене с яйца – излъчихме бореца в групата.
* Отбелязахме Гергьовден. Поради лошото време имаше само почерпка и песни.
* Еньовден – вече станала традиция за нас поход с децата и бране на билки. Сушим билките и зимата при нашите занимания пием дъхав чай.
* Кръстовден- водосвет на Кокаланската църква
* Международния ден на възрастните хора – тържество с почерпка.
* 96 години НЧ“ Светлина 1927“
* Коледно тържество – куклен театър и Дядо Коледа.
* Коледуване в селото.

1. **Други мероприятия:**

а/ Организиране и провеждане на XII Национален фестивал за автентичен фолклор „ Песни в полите на Балкана“. Тази година фестивала беше финансиран по проект по програма Култура при община Габрово.

б/ Участие в проект „Приеми ме на село „. За една седмица при нас дойдоха 10 младежа от страната. Направихме нова ламперия на първата спирка, лакирахме спирката и беседката. Боядисахме перилата на двата моста, боядисахме черчеветата на читалището. Почистихме целият район около спирката и беседката. Разделихме се с тъга с младежите в последната вечер. Предложихме им почерпка и произведения на класическа музика за пияно под звездите.

г/ Лятна работа с децата: от средата на юни до 10 септември както всяко лято така и сега имахме занимания с децата. Готвихме си, творихме, гледахме филми, ходихме на поход, играхме и се забавлявахме и лятото свърши някак неусетно.

И тази година не пропуснахме да почистим в нашето любимо село. Преди фестивала почистихме терена на фестивалната поляна и коритото на река Овчарка преминаваща покрай поляната.

След мероприятието отново почистихме и изхвърлихме отпадъците.

**III. Материална база:**

1. Разгъната площ – 182 кв. м.
2. Брой места в салона - 100

**IV. Субсидирана численост на персонала**: ½ секретар и ½ библиотекар

**Председател: дата: 20.01.2024г.**

**Ана Боянова**